เรื่องร้องเรียน (ถนน) วันที่ 2022-09-22 07:35:00 — แขวงวงศ์สว่าง เขตบางซื่อ กรุงเทพมหานคร
ขอให้ปรับปรุงการให้บริการศูนย์บริการสาธารณสุข 19 วงศ์สว่าง
1 ช่วงเวลาการให้บริการของเจ้าหน้าที่เวชระเบียน  มีปัญหาคือแม้ในเวลาทำการเช่น 11:00 น.  เมื่อทำการติดต่อเจ้าหน้าที่เพื่อทำบัตรผู้ป่วยพยาบาลคนหนึ่งแจ้งว่าให้มาใหม่ในเวลาเช้า ให้รับคิว 8 โมง แม้เพียงแค่การทำบัตรประจำตัวคนไข้

2 เจ้าหน้าที่ไม่ทำงานแม้เป็นเวลาทำงานราชการ สถานที่นี้  ทำงานเพียงแค่ครึ่งวัน  ปัญหาคือเจ้าหน้าที่รับเงินเดือนเพียงแค่ครึ่งวันหรือไม่  เพียงแค่ค่อนวันเจ้าหน้าที่หลายคนนั่งว่างกันแล้ว

3 กรณีทำใบส่งตัว  ซึ่งเป็นงานเอกสารเป็นหลักเช่นออกทำบัตรประจำตัวผู้ป่วย  และใบส่งตัวแพทย์ไม่จำเป็นต้องตรวจแต่เป็นผู้เขียนใบส่งไปรักษาต่อ กรณีนี้มีใบนัดจากโรงพยาบาลที่รับการส่งต่อให้มา  เนื่องจากได้รับการรักษาแล้ว  ก็ต้องนับเป็นคิวจำนวนหนึ่งในโควต้า 80 คิวต่อวันด้วยหรือ  หากเป็นคิวที่เกินกว่านี้ต้องมาวันใหม่

4 พยาบาลคนหนึ่งพยายามไล่ให้กลับไปแล้วมาใหม่  อยากให้เจ้าหน้าที่เข้าใจเรื่องต้นทุนเวลาและค่าเดินทางของผู้ป่วยด้วย  ทำไมผู้ป่วยต้องทนกับมาตรฐานการบริการของพยาบาลที่ให้บริการเพียงแค่ครึ่งวัน

5 เห็นผู้ป่วยหลายท่านเป็นผู้ชราอายุเหมือน 80 ขึ้นไปทั้งนั้นน่าจะไม่มีปากมีเสียง  ท่านหนึ่งพอออกมาจากห้องตรวจยกมือไหว้ขอบคุณเจ้าหน้าที่เด็กๆ ทั้งหลายให้พรให้เจริญๆ  เราต้องง้อกราบไหว้เจ้าหน้าที่กันขนาดนี้แล้วหรือ

จึงเรียนมาเพื่อทราบ